b"\n_START_ARTICLE_\nStavropol\n_START_SECTION_\nAjalugu\n_START_PARAGRAPH_\nLinn rajati 1777. aastal kindlusena Aasovi-Mozdoki kindlustatud liinil Venemaa l\xc3\xb5unapiiri kaitseks. Stavropoli nimi on tuletatud kreeka keelest (stauropolis 'ristilinn'). Alates 1847 Stavropoli kubermangu keskus. 19. sajandil sai linnast t\xc3\xa4htis kaubanduskeskus P\xc3\xb5hja-Kaukaasias._NEWLINE_Aastani 1935 oli linna ametlik nimi Stavropol-Kavkazski. Aastatel 1935\xe2\x80\x931943 kandis nime Voro\xc5\xa1ilovsk.\n_START_SECTION_\nRahvastik\n_START_PARAGRAPH_\nElanike arv oli 2010. aasta rahvaloenduse andmetel 398 300._NEWLINE_2002. aasta rahvaloenduse andmetel oli Stavropoli elanikest venelasi 88,7%, armeenlasi 4,3%, ukrainlasi 1,6%, kreeklasi 0,6%, karat\xc5\xa1aisid 0,5%, aserbaid\xc5\xbeaanlasi 0,4% ja valgevenelasi 0,4%."